Ambalaža

**Ambalaža** štiti proizvod od raznih mehaničko-fizičkih, hemijskih, mikrobioloških i klimatoloških uticaja, odnosno da bi se proizvod zaštitio i sigurno transportovao, skladištio i dostavio do krajnjeg potrošača. Ambalaža je posebno važna za proizvode prehrambene industrije. Osim toga ambalaža igra i komercijalnu ulogu i poboljšava prodaju proizvoda, zbog čega je dizajn ambalaže jedno od njenih najvažnijih svojstava (često i važnije od sadržine).

## Vrste
Ambalažu možemo podeliti na sledeći način prema navedenim kriterijumima.

1) Prema osnovnim funkcijama na:

**Transportnu ambalažu**: koja služi za zajedničko pakovanje manjih jedinica tereta ili za pojedinačno pakovanje velikih tereta radi transporta na mesto upotrebe ili distribucije. Ona pri transportu i skladištenju štiti proizvode od oštećenja i manipulacija.
U odnosu na proizvod transportna ambalaža deli se na:

* Spoljnu - koja treba da pruži potpunu zaštitu proizvoda od mehaničkih oštećenja, gubitaka i krađa. U nju spadaju razne vrste kontejnera, sanduka, kutija od kartona i sl.
* Unutrašnju - koja štiti proizvod od vlage, korozije, i drugih promena izazvanih uticajem spoljašnje sredine. Proizvodi kao što su alati, mašine... imaju i spoljnu i unutrašnju ambalažu.

**Komercijalnu ambalažu**: u koju se proizvod neposredno pakuje i prodaje potrošaču, pa se još naziva i maloprodajna ili potrošačka ambalaža. Ovo pakovanje vrši proizvođač ili trgovina. Pošto dolazi u neposredni kontakt sa potrošačem ona istovremeno svojom bojom, oblikom, veličinom i kreacijom vrši plasman proizvoda.

2) Prema načinu i dužini upotrebe, odnosno trajnosti, postoji:

**Nepovratna ambalaža** - za jednokratnu upotrebu

Ova vrsta ambalaže se upotrebljava jedanput za određeni artikal, a krajnji potrošač je baca. Da li će ambalaža biti nepovratna zavisi od njenih tehničkih, fizičkih svojstava, troškova prevoza i udaljenosti kupca od proizvođača.

**Povratna ambalaža** - za višekratnu upotrebu. Ova vrsta ambalaže ne troši se u jednom prevozu već se koristi duže vreme. Ona je posebno važna jer se posle upotrebe može ponovo iskoristiti.

3) Prema materijalu od kog je izrađena ona može biti: papirna, kartonska, plastična, metalna, staklena, drvena, tekstilna, od kombinovanih materijala.

4) Prema obliku razlikujemo: kutije, kese, tube, vreće, bačve, sudove, listove, folije i dr.

## Simboli
Samo neki od simbola ambalaže:

Image:Fragile.svg|Lomljivo
Image:Keepdry.svg|Držati dalje od kiše
Image:CentreOfGravity.svg|Težište


## Literatura

* Calver, G., *What Is Packaging Design*, Rotovision. 2004, .
* Dean, D.A., 'Pharmaceutical Packaging Technology", 2000, 
* Fiedler, R.M., "Distribution Packaging Technology", IoPP, 1995
* Holkham, T., "Label Writing and Planning – A guide to good customer communication", Chapman & Hall 1995, 
* Jankowski, J., *Shelf Space: Modern Package Design, 1945–1965*, Chronicle Books. 1988 .
* Leonard, E.A. (1996), *Packaging*, Marcel Dekker. .
* Lockhart, H., and Paine, F.A., "Packaging of Pharmaceuticals and Healthcare Products", 2006, Blackie, 
* McKinlay, A.H., "Transport Packaging", IoPP, 2004
* Morris, S.A., "Food and Package Engineering", 2011, 
* Opie, R., *Packaging Source Book*, 1991, , 
* Pilchik, R., "Validating Medical Packaging" 2002, 
* Robertson, G.L., "Food Packaging: Principles and Practice", 3rd edition, 2013, 
* Selke, S., "Packaging and the Environment", 1994, 
* Selke, S., "Plastics Packaging", 2004, 
* Stillwell, E.J., "Packaging for the Environment", A.D. Little, 1991, 

## Vanjske veze